Mediagewys word kragte saamgespan met SARIE tydskrif in die Junie uitgawe met 'n breedvoerige artikel oor die projek, asook RSG en Radio Tygerberg, SABC en kykNET. Die ongelooflike sentimentele snare wat Cohen se musiek oor vele dekades by aanhangers wereldwyd ontlok het, beloof om die projek in 2013 - ten tye van Cohen se (waarskynlik laaste) wereldwye toer - een van die jaar se gewildste vrystellings te maak.
En nou stel Koos van der Merwe (al stel hy dit baie duidelik dat Prophet steeds springlewendig is) 'n solo CD met die titel, Ter wille van die Opdaag, vry.
Moet egter nie verwag om na 'n pretensieuse, swaar en onvertaanbare CD te luister nie. Maak gereed om te sê "Halleluja", al is dit 'n brose een. En miskien daag iemand op terwyl jy luister. Want, sê Koos, dis hoekom hy hierdie CD bekendstel - ter wille van die opdaag...
Die winter kruip nader en die aande word langer. So maak seker jy kry iewers dié winter geleentheid om saam met Koos te kuier. Of dit nou met Leonard Cohen se lirieke in Afrikaans of Koos se eie gedigte en stories gebeur.... oor 'n glasie wyn of 'n beker stomende sop, dalk saam met biltong en sjerrie of selfs 'n stukkie koek en 'n koppie tee. Jy sal heel moontlik self lus voel om te sing en te dans, te dig en te kniel. So kom kuier saam met Koos en vertroetel bietjie jou hart en siel!